2-8-9-4.

Belene Nielsen kradser de fire tal ned på blokken, der ligger på spisebordet i hendes lejlighed i Taastrup vest for København.

Tallene repræsenterer en udfordring: det er det beløb, hun vil få mindre i støtte hver måned, når kontanthjælpsloftet træder i kraft 1. oktober

Belene Nielsens budget efter 1. oktober Indtægter fra det offentlige Kontanthjælp: 10.189 kr. (efter skat)

Boligstøtte: 621 kr.

Børne- og ungeydelse: 928 kr.

Børnetilskud til enlige: 914 kr. Derudover: Børnebidrag (fra sønnens far): 1307 kr. Indtægter i alt: 13.959 kr. Tidligere var det beløb 16.853 kr. Faste udgifter Husleje m.v.: 8.921 kr.

Strøm: 251 kr.

Gæld: 350 kr.

Mobilabonnementer: 248 kr.

Tv-abonnementer: 309 kr.

Bidrag til Ungdommens Røde Kors: 50 kr

Medicin: 200 kr. Udgifter i alt: 10.329 kr. Beløb tilbage efter faste udgifter fra 1. oktober: 3.630 kr. Tidligere var det beløb 6.524 kr.

- Jeg vil sige, at vi sidder rigtig hårdt i det nu. Der er mange ting, jeg gerne ville have bedre styr på, siger hun.

- Men jeg vil mene, at det nu bliver endnu mere hårdt.

Belene Nielsen er af de cirka 158.000 personer i kontanthjælpssystemet, der i dag vågner op til et digitalt brev om, hvor meget de maksimalt kan få i støtte fra det offentlige, når kontanthjælpsloftet træder i kraft. De fleste vil ikke opleve nogen forandring, men Beskæftigelsesministeriet anslår, at 24.100* personer vil få mindre at leve for.

For Belene Nielsens vedkommende betyder det, at de 6.524 kroner, hun tidligere har haft til rådighed efter at have betalt husleje, gæld og andre faste udgifter, nu bliver til 3.630 kroner.

Det fremgår af hendes budget, som DR Nyheder har gennemgået.

Læs også : I dag kommer brevet: Kontanthjælpsmodtagere rammer loftet

Belene Nielsen er bekymret for, hvordan hun skal få det til at hænge sammen.

- Allerede nu mangler vi at betale de ting, vi burde have. Som forsikringer, for eksempel, fortæller hun.

Hvorfor får du ikke bare et arbejde?

Kontanthjælpsloftet er skruet sådan sammen, at man kan undgå at blive skåret i boligstøtte og særlig støtte, hvis man arbejder bare nogle få timer om ugen.

Ifølge beregninger fra Styrelsen for Arbejdsmarked og Rekruttering er seks timers arbejde om ugen nok til, at man kan gå helt fri af kontanthjælpsloftets økonomiske konsekvenser.

Men selv dét mener Belene Nielsen ikke, at hun er i stand.

- Mit lille mål er at komme ud og arbejde to timer om ugen. Men det kan jeg ikke lige nu, siger hun.

Aktivitetsparat - ikke jobparat

Belene Nielsen hører til i kategorien af ’aktivitetsparate’ kontanthjælpsmodtagere.

Det betyder, at kommunen ikke vurderer, at hun umiddelbart er i stand til at tage et job - men at hun kan blive det.

© dr Barndom på Bistand DR2 har gennem to udsendelser fulgt seks danske børn, hvis mor eller far er kontanthjælpsmodtagere og som ifølge den afskaffede fattigdomsgrænse er økonomisk fattige. Det andet program sendes mandag den 12. september klokken 20:45 på DR2.Det første program kan ses på DR TV.

Tidligere på året var hun indlagt på Psykiatrisk Center i Hvidovre, og hun døjer med ”borderline, svær ADHD samt mulig PTSD”. Det fremgår af en aktindsigt i Belene Nielsens journalrapport hos kommunen, som DR Nyheder har set.

Men hun vil meget gerne tilbage på arbejdsmarkedet.

- Det kunne jo være min mulighed for faktisk at komme ud af systemet, siger hun.